CELEX: 22006D0074
Language: hu
Date: 2006-06-02 00:00:00
Title: Az EGT-Vegyesbizottság 74/2006 határozata ( 2006. június 2. ) az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

7.9.2006   
            
            
               HU
            
            
               Az Európai Unió Hivatalos Lapja
            
            
               L 245/45
            
         
      AZ EGT-VEGYESBIZOTTSÁG 74/2006 HATÁROZATA
   
   (2006. június 2.)
   az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2006. március 10-i 40/2006 EGT-vegyesbizottsági határozat (1) módosította.
            
         
               (2)
            
            
               Helyénvaló a megállapodás Szerződő Felei együttműködésének folytatása a belső piac megvalósítása és fejlesztése vonatkozásában.
            
         
               (3)
            
            
               A megállapodás 31. jegyzőkönyvét ezért módosítani kell annak érdekében, hogy az együttműködést 2005. december 31-ét követően is folytatni lehessen,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyvének 7. cikke a következőképpen módosul:
   
               1.
            
            
               A (6) bekezdésben a „2004-es és 2005-ös év” helyébe a „2004-es, 2005-ös és 2006-os év” szövegrész lép.
            
         
               2.
            
            
               A (6) bekezdés után a következő bekezdést kell beilleszteni:
               „(7)   2006. január 1-jétől az EFTA-államok részt vesznek az Európai Uniónak a 2006-os pénzügyi évre vonatkozó általános költségvetésébe felvett, következő költségvetési tételhez kapcsolódó közösségi cselekvésekben:
               
                           —
                        
                        
                           
                              02.03.01. költségvetési tétel: A belső piac megvalósítása és fejlesztése.”
                        
                     
         
               3.
            
            
               A (3) és (4) bekezdésben az: „(5) és (6) bekezdés” helyébe az „(5), (6) és (7) bekezdés” szövegrész lép.
            
         2. cikk
   Ez a határozat a megállapodás 103. cikkének (1) bekezdése értelmében az EGT-Vegyesbizottsághoz eljuttatott utolsó értesítését követő napon lép hatályba (2).
   Ezt a határozatot 2006. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2006. június 2-án.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 147., 2006.6.1., 63. o.
   
   
      (2)  Alkotmányos követelmények fennállását nem jelezték.